jkorsvik/nowiki_second_scrape_merged huggingface dataset:
Nadia Battocletti

Nadia Battocletti (født 12. april 2000 i Cles i Trentino) er en italiensk friidrettsutøver som representerer klubben GS Fiamme Azzurre. Hun konkurrerer i mellomdistanseløp og langdistanseløp, men har tidligere også konkurrert i terrengløp og fjelløp. 
Hun fikk gull på 5000 meter under Lag-EM i friidrett 2021 (Superligaen) og under U23-EM i friidrett 2021, og hun har tre nasjonale titler på 1500 meter og 5000 meter. 


== Idrettskarriere ==


=== 2016 ===
Battocletti ble italiensk U18-mester på 3000 meter i 2016, og hun deltok i U18-EM i friidrett 2016, der hun kom på sjetteplass på 3000 meter.


=== 2017 ===
Hun deltok i VM i terrengløp 2017, og kom der på 34.-plass i U20-klassen. Italia kom på 16.-plass i lagkonkurransen i denne klassen. Hun vant 3000 meter under det italienske U18-mesterskapet i friidrett, og hun fikk bronse på 3000 meter under U20-EM i friidrett 2017.Hun vant Ungdomscupen i fjelløp 2017 (WMRA International Youth Cup), der Italia også vant lagkonkurransen for kvinner.


=== 2018 ===
I mai vant hun U20-klassen i gateløpet Opitergium Trophy (5 km). Hun vant 5000 meter under det italienske U20-mesterskapet i friidrett, og hun deltok i U20-VM i friidrett 2018, der hun kom på åttendeplass på 3000 meter. Under Italiensk mesterskap i friidrett 2018 vant hun 5000 meter, og vant med det sin første nasjonale tittel i seniorklassen.I desember deltok hun i EM i terrengløp 2018, og vant der U20-klassen individuelt. 


=== 2019 ===
Under det italienske U20-mesterskapet innendørs 2019 vant hun 1500 meter, og hun kom på andreplass på 3000 meter under Italiensk mesterskap i friidrett innendørs 2019, bak Margherita Magnani. Hun deltok i VM i terrengløp 2019, og kom denne gangen på 23.-plass i U20-klassen. Hun vant 5000 meter under det italienske U20-mesterskapet i friidrett, og ble tatt ut til å delta i U20-EM i friidrett 2019. Der fikk hun sølv på 5000 meter, bak Klara Lukan. Battocletti satte her personlig rekord med 16:09,39. Den 16. august satte hun ny italiensk U20-rekord på 3000 meter med 9:04,46, da hun kom på sjuendeplass under Goteborg Athletics Grand Prix.Hun deltok i EM i terrengløp 2019, og vant på nytt U20-klassen individuelt. Italia fikk sølv i lagkonkurransen, der Battocletti, Angela Mattevi (13.-plass) og Kudovica Cavalli (14.-plass) fikk tellende plasseringer. 


=== 2020 ===
2020-sesongen i friidrett ble redusert på grunn av koronaviruspandemien, og Battocletti konkurrerte lite denne sesongen. Hun deltok i Italiensk mesterskap i friidrett 2020, og vant der 5000 meter med ny personlig rekord på 15:46,26.


=== 2021 ===
Italia deltok i Superligaen (Super League) under Lag-EM i friidrett 2021, og Battocletti vant der 5000 meter. Hun vant 1500 meter under Italiensk mesterskap i friidrett 2021, og den 11. juli vant hun 5000 meter under U23-EM i friidrett 2021, foran Klara Lukan og Diane van Es.


== Referanser ==


== Eksterne lenker ==
(en) Nadia Battocletti – Olympics.com 
(en) Nadia Battocletti – Olympedia 
(it) Nadia Battocletti – Italias olympiske komité 
(en) Nadia Battocletti – World Athletics 
(it) Nadia Battocletti – FIDAL
Keira Walsh

Keira Walsh (født 8. april 1997 i Rochdale) er en engelsk fotballspiller som spiller for engelske Manchester City WFC siden januar 2015. I november 2017 ble Walsh uttatt til seniorlandslaget for første gangen. Hun inngikk i Englands lag under VM i Frankrike 2019.


== Referanser ==


== Eksterne lenker ==
(en) Keira Walsh – Olympedia 
(en) Keira Walsh – FIFA 
(en) Keira Walsh – UEFA 
(en) Keira Walsh – WorldFootball.net 
(en) Keira Walsh – Soccerway 
(de) Keira Walsh – Soccerdonna 
(en) Keira Walsh – FBref
Adana Demirspor

Adana Demirspor Kulübü Anonim Şirketi er en tyrkisk sportsklubb fra Adana.


== Spillerstall ==
Oppdatert 5. mai 2022.


=== Utlånte spillere ===


== Referanser ==


== Eksterne lenker ==
(tr) Offisielt nettsted 
(en) Adana Demirspor – kategori av bilder, video eller lyd på Commons
Nyan Win (NLD)

Nyan Win (burmesisk: ဉာဏ်ဝင်း; født 20. november 1942 i Kyaikkami i delstaten Mon i Myanmar, død 20. juli 2021 i Yangon) var en burmesisk politiker og Aung San Suu Kyis personlige advokat.Nyan Win satt i National League for Democracys sentrale eksekutivkomité og var partiets talsmann. Han fungerte også som juridisk rådgiver for NLD.


== Liv og virke ==


=== Bakgrunn ===
Nyan Win var sønn av Chin Pe og hans hustru Daw Yi. Han utdannet seg til jurist (LLB) ved Rangoon University.


=== Karriere ===
Han fungerte så som advokat for Høyesterett fra 1970 til 1973, og arbeidet som landets statsadvokat til han gikk av med pensjon i november 1988.Ved parlamentsvalgene i 1990 vant Nyan Win vant en plass i Pyithu Hluttaw (Representantenes hus) som representant for Paung Township valgkrets nr. 1, med omtrent 55% av stemmene (20.032 gyldige stemmer).


=== Arrestasjon og død ===
I kjølvannet av militærkuppet i Myanmar den ble Nyan Win den 1. februar 2021 arrestert av de væpnede styrker i Myanmar. Han ble beskyldt for å ha «tilskyndet til offentlig uro» og satt i Insein fengsel nær Yangon, der han fikk covid-19. Nyan Win ble overført til Yangon General Hospital i midten av juli etter at tilstanden ble forverret, men døde innen det var forløpt en uke den 20. juli 2021, 78 år gammel.


== Referanser ==
Nyan Win

Nyan Win er navnet til flere personer:

Nyan Win (NLD) (1942-2021), politiker i Myanmar, Aung San Suu Kyis personlige advokat
Nyan Win (minister) (f. 1953), offiser og forsvarsminister i Myanmar
André Randon

André Randon, opprinnelig  Lucile Randon (født 11. februar 1904 i Alès i Frankrike, død 17. januar 2023 i Toulon) var en fransk nonne som var den nest eldste franske person noensinne.
De siste ni månedene av sitt liv var hun verdens eldste person.
Hun var også den eldste person som vites å ha blitt rammet av covid-19, som hun overlevde uten å ha utviklet symptomer. Hun ble smittet av spanskesyken i 1918.


== Liv og virke ==


=== Bakgrunn ===
Randon ble født i Alès i Sør-Frankrike i 1904 som det yngste av fem barn. Hun hadde en tvillingsøster som døde som spedbarn og tre brødre. Hennes far, Paul Randon, var lærer. Moren het Alphonsine Delphine Yéta Soutoul. De var protestanter og hun fikk ingen religiøs oppdragelse. I 1915 flyttet hun til Houdan i departementet Yvelines i området rundt Paris med sin eldste bror, André, som var fredsdommer.


=== Livsvei ===
I 1916 ble hun guvernante for tre barn i en legefamilie i Marseille, og i 1920 ble hun informator (privatlærer) i en familie i Versailles. Det var hos familien Peugeot, slekten som skapte først sykkelmerket og senere bilmerket av samme navn. Fra 1922 var hun guvernante i en annen familie i 14 år.
Hun konverterte til den katolske kirke etter gjennomført katekumenat i regi av Sœurs de Notre-Dame du Cénacle, og ble døpt og mottok sin første hellige kommunion i Paris i 1923. Hun begynte i en alder av 25 år å arbeide på et hospital og tok seg av eldre og av foreldreløse barn.
I 1944 ble hun vincentinernonne i Paris-klosteret Maison des Filles de la Charité i Rue du Bac, der hun var novise. Hun tok navnet søster André etter broren, som hun beskrev som «far, mor og barnepike» på samme tid. Hun jobbet på et sykehus i Vichy i 28, kanskje 31 år. I 1963 ble hun sendt til La Baume-d'Hostun.
Hun sluttet i sykepleien i 1979 og flyttet til et eldrehjem i Les Marches, hvor hun bodde i 30 år. Da hun var 105 år gammel flyttet hun inn på EHPAD Sainte-Catherine Labouré i Toulon. Der ble hun æresborger. Hun hørte dårligere med tiden, og bletidlig i 2010-årene blind og måtte bruke rullestol.   Hun husket første verdenskrig, som to av brødrene hennes kjempet i som soldater, første gang hun så et fly og da det ble installert strøm på skolen hennes.
Randon testet positivt for covid-19 den 16. januar 2021, men fikk ingen symptomer, og ble erklært frisk fra sykdommen 8. februar, noen dager før sin 117-årsdag.


== Verdens eldste ==
Hun døde i Toulon i en alder av 118 år og 340 dager. Hun hadde da vært verdens eldste person siden 14. april 2022, da en japansk 119 år gammel kvinne, Kane Tanaka, døde.

		


== Referanser ==
Symetra Tour

Symetra Tour ble etablert i 1981 og har siden 1999 vært den offisielle undertouren til den amerikanske LPGA-touren, verdens fremste golftour for kvinner. Medlemskap er tilgjengelig for spillere over 17 år fra hele verden som enten er profesjonelle eller amatører med tilstrekkelig lavt handikap.
I 2020-sesongen besto kalenderen av ti turneringer med til sammen 1 625 000 i premiepenger.
De ti øverste spillerne på pengelisten ved sesongslutt blir automatisk kvalifisert til neste sesong på LPGA-touren, mens de tolv neste går rett til tredje og siste steg på kvalifiseringsskolen. Hvis en spiller vinner tre ganger i løpet av en sesong, blir hun umiddelbart forfremmet til LPGA-touren (på samme måte som fra Korn Ferry Tour til PGA-touren og Challenge Tour til Europatouren).


== Verdensrankingen ==
Som en av de åtte store golftourene for kvinner (sammen med LPGA, JLPGA, KLPGA, LET, ALPG, LET Access Series og China LPGA Tour) gir resultatene på Symetra Tour poeng på verdensrankingen i golf for kvinner.


== Vinnere ==
Årets spiller går til spilleren som leder pengelisten ved sesongslutt.
Årets nykommer går til spilleren som spiller sin første sesong på touren og ender høyest på pengelisten.


== Se også ==
Ladies European Tour
LET Access Series


== Referanser ==


== Eksterne lenker ==
(en) Offisielt nettsted
Huba Rozsnyai

Huba Rozsnyai (født 14. desember 1942 i Budapest i Ungarn, død 4. desember 2020 samme sted) var en ungarsk sprinter.Han konkurrerte i mennenes 100-metersløp på sommerolympiaden i 1964.Han døde i Budapest av covid-19 den 4. desember 2020.


== Referanser ==


== Eksterne lenker ==
(en) Huba Rozsnyai – Olympedia 
(en) Huba Rozsnyai – Sports-Reference (OL-resultater – arkivert) 
(hu) Huba Rozsnyai – Ungarns olympiske komité
Katalin Korinthus

Katalin Korinthus (født 11. mai 1953 i Miskolc i Ungarn, død 25. oktober 2020) var en ungarsk lærer og politiker som var parlamentsmedlem.


== Biografi ==
Hun ble uteksaminert fra lærerhøyskolen i Sárospatak i 1975 som ungdomsskolelærer og fra Lajos Kossuth-universitetet i 1980 etter spesialiserte studier i pedagogikk. Fra 1975 til 1980 underviste hun ved Barneskole nr. 3 og fra 1982 til 1992 i Ottó Herman barneskole, begge i Miskolc.
Fra 1975 til 1992 var hun medlem av fagforeninger for pedagoger. Hun var medlem av det sosialdemokratiske partiet MSZP fra 1989. Fra 1990 til 1994 var hun rådmann i Miskolc byråd. Hun stilte til valg til nasjonalforsamlingen i 1990, 1994 og 1998. Hun hadde sete i nasjonalforsamlingen fra valgkrets nr. 3 i Borsod-Abaúj-Zemplén fylke under Horn-regjeringen (1994-1998). Hun var medlem av komiteen for kultur- og pressesaker.Hun var en aktiv frivillig og medlem i mange foreninger og stiftelser, inkludert Roma-ungarsk vennskapsforening.
Hun var gift to ganger: Hun giftet seg med Attila Mihályi i 1973, som døde i 1976. Datteren deres, en sosiolog, Helga, ble født i 1975. Hennes første mann døde i 1976. Hun giftet seg med assisterende professor Péter Tóth i 1977, de fikk datteren Petra. Dette ekteskapet endte med skilsmisse i 1981.
Hun døde 67 år gammel av covid-19 den 25. oktober 2020 i Ungarn.


== Referanser ==
Caroline Westrup

Caroline Westrup (født 11. februar 1986 i Kristianstad) er en norsk-svensk tidligere profesjonell golfspiller. Hun representerte Sverige frem til hun ble norsk statsborger i 2015.


== Karrieren som amatør ==
I 2003 vant hun Junior Solheim Cup med det europeiske laget, og i 2005 vant hun European Lady Junior Team Championship med Sverige. Hun kom på andreplass i Ladies Finnish Masters i 2005, hennes beste resultat på Ladies European Tour. Samme år vant hun Swedish Junior Stroke-play Championship, og året etter den individuelle delen av Espirito Santo Trophy i Sør-Afrika.
Westrup spilte college-golf for Florida State University og vant fem turneringer mellom 2006 og 2009.


== Karrieren som profesjonell ==
Westrup ble profesjonell i 2009 og spilte flere sesonger på europatouren, med en syvendeplass i Ladies German Open i 2011 som beste resultat, og på Symetra Tour i USA, der hun vant Sioux Falls GreatLIFE Challenge i 2015. Hun spilte også flere turneringer på LPGA-touren, der 49.-plassen i Yokohama Tire LPGA Classic i 2014 ble hennes beste plassering.
Hun deltok i US Women's Open i 2013, etter å ha kommet seg gjennom en av de regionale kvalifiseringsturneringene i Florida, og endte på delt 59.-plass.Westrup la opp i 2018 og begynte som instruktør i Florida.


== Seire som amatør ==
2005: Swedish Junior Stroke-play Championship
2006: Espirito Santo Trophy (den individuelle konkurransen)


== Seire som profesjonell ==


=== Symetra Tour ===
2015: Sioux Falls GreatLIFE Challenge


== Lagturneringer ==


=== Amatør ===
European Girls' Team Championship (for Sverige): 2002, 2003
Junior Solheim Cup (for Europa): 2003 (vant)
European Lady Juniors' Team Championship (for Sverige): 2005 (vant)
European Ladies' Team Championship (for Sverige): 2006, 2008 (vant)
Espirito Santo Trophy (for Sverige): 2006 (vant den individuelle konkurransen)


== Referanser ==


== Eksterne lenker ==
(en) Caroline Westrup – LPGA-touren 
(en) Caroline Westrup – Europatouren 
Profil på Symetra Tours hjemmeside
Boulevardier (cocktail)

Boulevardier-cocktailen er en alkoholholdig drink som består av whisky, søt vermut og Campari. Den tilskrives Erskine Gwynne, en amerikanskfødt forfatter som grunnla Boulevardier, et månedlig magasin i Paris som ble utgitt fra 1927 til 1932. Boulevardieren ligner på en Negroni, og deler to av de tre ingrediensene. Denskiller seg gjennom bruk av bourbon- eller rugwhisky som hovedkomponent istedenfor gin. Paul Clark skrev i matbloggen Serious Eats at «det bittersøte samspillet mellom Campari og vermouth gjenstår, men whiskyen endrer historien. Der Negroni er skarp og slank, er Boulevardier rik og spennende. Det er en liten forskjell i tilberedningen, men resultatet er helt fantastisk.»Oppskrifter varierer forholdene mellom ingrediensene. Noen krever 1+1/2 deler i stedet for 1 del whisky, eller to deler bourbon til én del vermut og én del Campari.


== Referanser ==
Csaba Kelemen

Csaba Kelemen (født 10. mai 1955 i Szolnok i Ungarn, død 25. oktober 2020 i Miskolc) var en ungarsk skuespiller og politiker.


== Liv og virke ==


=== Skuespiller ===
Kelemen tok eksamen fra Universitetet for teater- og filmkunst (Színház- és Filmművészeti Egyetem, SZFE) i Budapest i 1980. Fra 1980 til 1982 var han skuespiller ved Csokonaiteateret i Debrecen. Fra 1982 til 1989 arbeidet han ved Radnótiteaterwr i Budapest, og senere samme år ved Eger Géza Gárdonyi-teateret, der han virket som skuespiller og scenemanager frem til sin død.
Han var hovedsakelig teaterskuespiller, men var også med i noen kommersielt fremgangsrike fjernsynsserier i Ungarn i perioden 1980- og 1990-årene, særlig i biroller.Han spilte i 126 teaterstykker og deltok i 78 teaterpremierer i løpet av 13 år.


=== Politiker ===
Fra 1994 var han generalsekretær i Heves fylke og president i Eger for Független Kisgazdapárt (FKGP - de uavhengige småbrukeres parti).


=== Roller ===


==== Roller ved teateret (utvalg) ====
Géza Gárdonyi: Egri csillagok – István Dobó
Sándor Márai: A gyertyák csonkig égnek – Kapt. Konrád
William Shakespeare: The Twelfth Night - Orsino
Edward Albee: Who’s Afraid of Virginia Woolf? - George
Samuel Beckett: Waiting for Godot – Pozzo
Eugene O'Neill: Long Day's Journey into Night – James Tyrone
Mikhail Bulgakov: The Master and Margarita - Stravinsky
Jerry Bock: Fiddler on the Roof - Avram
Raymond Chandler: The Long Goodbye – Det. Dayton
Willy Russell: Blood Brothers – Mr. Lyons


==== Roller i fjernsynsserier (utvalg) ====
Szomszédok – Ferenc Dőri  (1987-1992)
Angyalbőrben (1990)
Kisváros – Oszkár Erdős (1994-1999)
A gyertyák csonkig égnek – kaptein Konrád (2010)
Szinglik éjszakája – Tibor


=== Død ===
Han døde 65 år gammel av covid-19 den 25. oktober 2020 i Miskolcs sykehus.


== Referanser ==


== Eksterne lenker ==
(en) Csaba Kelemen på Internet Movie Database
Emilio Mario Osmeña

Emilio Mario Renner Osmeña (født 11. september 1938 i Cebu City i Filippinene, død 19. juli 2021 samme sted), også kjent som Lito Osmeña, var en filippinsk politiker.


== Liv og virke ==


=== Bakgrunn ===
Emilio Osmeña var sønn av Emilio V. Osmeña og hans hustru Luisa Renner. Han var barnebarn av tidligere president Sergio Osmeña og yngre bror til tidligere senator John Henry Osmeña.Han tok Bachelor of Science i Business Administration ved University of San Carlos i  Cebu. Tidlig i yrkeslivet var han manager ved Hacienda Lugo. Han utviklet Maria Luisa Estate Park.


=== Politisk virke ===
I 1970-årene var han politisk fange under president Ferdinand Marcos' unntakstilstand i 1973 på Fort Bonifacio i ni måneder. Deretter ble han ilagt husarrest for fire år.Sent i 1970-årene konsentrerte han seg om eiendomsutvikling. Etter drapet på Ninoy Aquino engasjerte han seg politisk igjen. Etterhvert stilte han som guvernørkandidat. 
Osmeña var guvernør i Cebu-provinsen fra 2. februar 1988 til 30. juni 1992. Osmeña var da drivkraften bak CEBOOM, med en rekke tiltak for fremme av den raske økonomiske utviklingen av Cebu tidlig i 1990-årene.I 1992 stilte han til valg for visepresident, men tapte for Joseph Estrada. Fra 1993 til 1997 fungerte han som økonomisk rådgiver for president Fidel Ramos. Han var i denne egenskap medvirkende til en rekke infrastrukturtiltak som General Santos Airport, Mactan Cebu International Airport, oppgradering av Batangas port, oppgradering av General Santos Seaport, rehabilitering av Pan-Philippine Highway, Quirino Highway, Southern Tagalog Arterial Highway (Sto. Tomas-Lipa Section), C-5 Road (fra South Luzon Expressway til Katipunan Avenue), Metro Manila Skyway (Buendia til Bicutan), Edsa/Boni underpass, Kalayaan/EDSA flyover, Ayala-Pasay Road interchange, EDSA-Shaw flyover, Bohol Circumferential Road, Bataan Combined Cycle Power Plant (600MW), Palimpinon Geothermal Plant (80MW), Pagbilao Plant (700MW), Upper Mahiao & Malitbog Geothermal Plant i Leyte (231MW), rehabilitering av PNR South Line, Line 2, Line 3 og dereguleringen av Telecom-sektoren. 
I 1998 stilte han til president. Det var i alt syv kandidater. Imidlertid tapte han igjen for Estrada. I valget i 2010 stilte Osmeña til i senatvalget, men fikk ikke nok stemmer.
Osmeña var grunnlegger og styreleder for det politiske partiet PROMDI (Probinsya Muna Development Initiative eller Provinces First Development Initiative). 
Osmeña døde 82 år gammel på et sykehus i Cebu City 19. juli 2021 en uke tidligere hadde han og hans hustru testet positiv for covid-19.


== Osmeña-familien ==
Blant andre fremtredende familiemedlemmer kan nevnes tidligere senatorer Sergio Osmeña III, John Henry Osmeña og Sergio Osmeña Jr.; tidligere Cebu Citys ordfører Tomas Osmeña, tidligere president Sergio Osmeña, tidligere Cebu visestatsmester John Gregory Osmeña, samt søsteren, eiendomsutvikler Annabelle «Annie» Osmeña-Aboitiz. 
Lito, var gift med Annette Versoza og hadde tre barn, nemlig Mariano, Maria Luisa og Emilio III. Han hadde åtte barnebarn - Annette, Santino, Marie, Katrien, Alexander, Emilio IV, Illeana og Julia.


== Referanser ==
Espresso martini

Espresso martini er en kald cocktail laget med vodka, espresso, kaffelikør og sukkerlake. Det er ikke en ekte martini da den inneholder verken gin eller vermut, men er en av mange drinker som inneholder ordet i navnet.


== Opprinnelse ==
Det finnes flere historier om opprinnelsen til espresso martini. En av de vanligste påstandene er at den ble opprettet av Dick Bradsell på slutten av 1980-tallet, mens han var på Freds Club i London. Drinken skal da ha blitt lagd for en ung dame, som ba om noe som ville "Vekke meg, og så gjøre meg drita." Bradsell har selv promotert denne påstanden i en mye sirkulert video, og skal også ha uttalt om omstendighetene rundt nyvinningen, at "Kaffemaskinen på Soho Brasseries var rett ved siden av stasjonen der jeg serverte drinker. Det var et mareritt, da det var kaffegrut overalt, så kaffe var veldig mye i tankene mine. Og det handlet om vodka den gang - det var alt folk drakk."
Francisco Datol, jr.

Francisco Datol, jr. (død 11. august 2020 i Filippinene) var en filippinsk politiker.
Han var medlem av House of Representatives of the Philippines, der han representerte Senior Citizens Partylist fra 2016 til sin død i  2020. 
Datol døde av covid-19 i en alder av 71 år.


== Referanser ==
Redningsselskapets stasjoner

Redningsselskapets stasjoner er redningsstasjoner i Norge der Redningsselskapet har stasjonert en eller flere redningsskøyter. Disse er enten bemannet av fast ansatte eller av frivillige sjøredningskorps.


== Bilder ==


== Referanser ==


== Eksterne lenker ==
Artikkelen mangler oppslag i Wikidata
Antoine Rozner

Antoine Rozner (født 12. februar 1993) er en fransk profesjonell golfer som spiller på Europatouren i golf for menn. Han har vunnet to ganger på Europatouren, på Golf in Dubai Championship i desember 2020 og på Commercial Bank Qatar Masters i mars 2021. Han har også vunnet to ganger på nivå to av Challenge Tour.
Under Sommer-OL 2020 i Tokyo ble han nummer 45.


== Referanser ==


== Eksterne lenker ==
(en) Antoine Rozner – Olympedia 
(en) Antoine Rozner – Europatouren 
(en) Antoine Rozner – Verdensrankingen
Saw Mo Shay

Saw Mo Shay (burmesisk: စောမိုရှေး; død 21. juli 2021 i Yangon i Myanmar) var en offiser i karenfolkets opprørsstyrker og øverstkommanderende for DKBA-5, en opprørsgruppe som er aktiv i delstaten Kayin i Myanmar.
Han ble utnevnt til øverstkommanderende på er krisemøte med DKBA-5-kommandanter etter at den tidligere øverstkommanderende, Saw La Pwe, døde av strupekreft i Bago. Saw Mo Shay var til da den nestkommanderende for DKBA-5.Saw Mo Shay døde av covid-19 i Yangon den 21. juli 2021.


== Referanser ==
Enkeltskillingsveitene

Enkeltskillingsveitene er en samlebetegnelse på tre nærliggende veiter i Midtbyen i Trondheim som ligger i kvartalet mellom Jomfrugata, Dronningens gate, Munkegata og Olav Tryggvasons gate. Disse tre er Nedre Enkeltskillingsveita, Øvre Enkeltskillingsveita og Vestre Enkeltskillingsveita.
Området var ikke preget av nevneverdig bebyggelse i perioden før bybrannen i 1681, men ved reguleringen etter brannen ble det opparbeidet flere tomter i dette området. Kvartalet var til å begynne med relativt dypt i utforming, slik at det oppstod mindre veiter mellom den voksende bebyggelsen. Den neste større endringen i området tok til etter bybrannen i 1841, da Thomas Angells gate ble opparbeidet i retning øst-vest som en del av gateløpet til den daværende Casperveita. På 1800-tallet var veitene tilholdssted for flere håndverkerbedrifter.
Enkeltskillingsveitene har fått sine respektive navn etter vertshusholderen Ole Eriksen Øren, som hadde sitt vertshus i Nedre Enkeltskillingsveita like ved dagens Thomas Angells gate nummer 17. Hans kallenavn var Ole Enkeltskilling, som muligens kommer av at han solgte brennevin for en skilling. Navnet er registrert brukt tidligst fra 1707, men i 1681 gikk den øvre delen av veita under navnet Tverveiten.


== Bildegalleri ==

		
		


== Se også ==
Nedre Enkeltskillingsveita
Øvre Enkeltskillingsveita
Vestre Enkeltskillingsveita


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 161. ISBN 978-82-573-1762-1. 
Christiansen, Per (2004). I Veita. Trondheim: Tapir Akademiske Forlag. s. 103. ISBN 82-519-1966-5. 
Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim, Trondheim kommune.